Diari Oficial de la Generalitat Valenciana


Sumari del DOGV 4966, del 15-03-2005 (2005/2123)

Informació pública del programa d'actuació integrada de la unitat d'execució número 49.1, Montecollado Industrial, de sòl urbà industrial, del Pla General d'Ordenació Urbana de Llíria.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4966

Data del DOGV
:   15-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2123


Organisme emissor
:   Grupo Disber Siglo XXI

Tipus de document
:   Anunci

Informació pública del programa d'actuació integrada de la unitat d'execució número 49.1, Montecollado Industrial, de sòl urbà industrial, del Pla General d'Ordenació Urbana de Llíria. [2005/F2123]
  
El Grupo Disber Siglo XXI, SL, a l'empara del que s'establix en l'article 48 de la Llei 6/1994, de 15 de novembre, de la Generalitat Valenciana (Reguladora de l'Activitat Urbanística), ha formulat la proposta d'alternativa tècnica de programa d'actuació integrada per al desenvolupament urbanístic, per gestió indirecta, dels terrenys compresos en la delimitació de la unitat d'execució número 49.1, Montecollado Industrial, del Pla General d'Ordenació Urbana de Llíria (València), amb projectes de pla de reforma interior de millora i d'urbanització.
  
Conforme al que s'establix en l'esmentat article 48 (apartat 1.C), en relació amb l'article 46.3, ambdós de la dita Llei 6/1994, de 15 de novembre, de la Generalitat Valenciana, esta proposta d'alternativa tècnica de programa d'actuació integrada se sotmet a informació pública, pel termini de 20 dies hàbils, a partir de l'endemà de la publicació d'este anunci en el Diari Oficial de la Generalitat Valenciana (DOGV).
  
La documentació es troba protocol·litzada i depositada a la vista a la notaria d'Ernesto Ríos Segarra (C/ Gerardo Ferrando, 2-baix. Llíria). Dins del termini de 20 dies hàbils comptats a partir de la publicació de l'últim anunci, qualsevol interessat podrà comparéixer a la notaria mencionada i sol·licitar l'exhibició de l'acta de protocol·lització que integra la citada proposta d'alternativa tècnica de programa, així com obtindre, a càrrec seu, còpia d'esta. També es podran consultar dins del termini esmentat, a l'Ajuntament de Llíria (Departament d'Urbanisme) les actuacions derivades de la documentació depositada en este i formular, si fa al cas, davant de l'ajuntament i perquè s'incorpore a les referides actuacions, tant al·legacions com alternatives tècniques (i/o també proposicions juridicoeconòmiques dins dels cinc dies següents a la finalització del termini d'informació pública) per a executar qualsevol de les alternatives, en els termes previstos en els articles 45, 46 i 48 de la citada Llei 6/1994, de 15 de novembre, de la Generalitat Valenciana (Reguladora de l'Activitat Urbanística).
  
L'esmentat termini de 20 dies quedarà prorrogat 20 dies més si durant els 10 primers d'informació pública alguna persona es comprometera a presentar una alternativa tècnica substancialment distinta a l'exposada, amb les condicions previstes en l'article 46.4 de la referida Llei 6/1994, Reguladora de l'Activitat Urbanística.